laion/Wikipedia-Exotic huggingface dataset:
יושב ראש הפרלמנט הלבנוני

יושב ראש הפרלמנט הלבנוני מוגדר על פי חוקת לבנון כאחראי על ניהול ישיבות הפרלמנט (בפרק II סעיף 46). כיום משמש בתפקיד זה ראש מפלגת אמל, נביה ברי. על פי האמנה הלאומית של 1943 על המחזיק במשרת יושב ראש הפרלמנט הלבנוני להיות מוסלמי שיעי. זהו התפקיד הבכיר ביותר אליו יכול להגיע שיעי בפוליטיקה של לבנון. טרם ההסכם על האמנה, בתקופת המנדט הצרפתי, חלק מיושבי ראש של הפרלמנט היו נוצרים. חברי הפרלמנט הם אלו הבוחרים את היושב ראש בהצבעה חשאית (על פי פרק II, סעיף 1) בעת הכינוס הראשון של הפרלמנט הנבחר. ברוב של שני שלישים מהמחוקקים ניתן להדיח את יושב ראש הפרלמנט בהצבעת אי-אמון, אולם רק לאחר שהלה ריצה שנתיים מתוך ארבע שנות כהונתו, אם המהלך הראשון כשל, הפרלמנט לא יכול לנסות להדיח את יו"ר הפרלמנט שוב עד סוף כהונתו (חלק II, פרק 44, סעיף 3). סעיף זה תוקן רק לאחר מלחמת האזרחים בלבנון כדי להקשות על הדחת היו"ר השיעי. צעד זה בוצע מאחר שזהו התפקיד הזוטר ביותר בשלישייה המנהיגה בפוליטיקה הלבנונית (יחסית לנשיא לבנון שהוא מרוני וראש ממשלת לבנון הסוני), אולם השיעים בלבנון מהווים את העדה הגדולה באוכלוסיית לבנון. סעיף 19 בחלק II של החוקה מגדיר כי ליו"ר הפרלמנט יחד עם עוד כל עשרה מחוקקים מהפרלמנט הלבנוני זכות לערער על התאמת חוקים קיימים לחוקת לבנון, בפני מועצת החוקה הלבנונית. החל מכינון פרלמנט לבנון ב-1922 בתקופת המנדט הצרפתי על לבנון עמדו בראשו: דאוד אמוּן: 22 בספטמבר 1920 - 8 במרץ 1922 חביב אסעד: 25 במאי 1922 - 15 באוקטובר 1923 נַאוּם לבאכי: 15 באוקטובר 1923 - 29 באוקטובר 1924 אמיל אדה: 21 באוקטובר 1924 - 13 בינואר 1925 מוסא נאמור: 13 ביולי 1925 - 18 באוקטובר 1927 מוחמד אל-ג'סר: 18 באוקטובר 1927 - 10 במאי 1932 צ'ארלס דיבאס: 30 בינואר 1934 - 31 באוקטובר 1934 ח'אלד שאהב: 22 באוקטובר 1935 - 5 ביוני 1937 פטרו תראד: 29 באוקטובר 1937 - 21 בספטמבר 1939 צברי חמדה: 21 בספטמבר 1943 - 22 באוקטובר 1946 חביב אבו שהלא: 22 באוקטובר 1946 - 7 באפריל 1947 צברי חמדה: 9 ביוני 1947 - 20 במרץ 1951 אחמד ביי אל-אסעד: 5 ביוני 1951 - 30 במאי 1953 אעדל ביי אוסריאן: 13 באוגוסט 1953 - 15 באוקטובר 1959 צברי חמדה: 20 באוקטובר 1959 - 8 במאי 1964 כאמל ביי אל-אסעד: 9 במאי 1968 - 22 באוקטובר 1968 צברי חמדה: 22 באוקטובר 1968 - 20 באוקטובר 1970 כאמל ביי אל-אסעד: 20 באוקטובר 1970 - 16 באוקטובר 1984 (בשנות מלחמת האזרחים לא נערכו בחירות לפרלמנט והוא לא התכנס באופן סדיר). חוסיין אל-חוסייני: 16 באוקטובר 1984 - 20 באוקטובר 1992 נביה ברי: 20 באוקטובר 1992 - היום אתר האינטרנט הרשמי של יושב ראש הפרלמנט הלבנוני חוקת לבנון בוויקיטקסט (באנגלית)
1617

שנת 1617 היא השנה ה-17 במאה ה-17. זוהי שנה רגילה, שאורכה 365 ימים. 1 בינואר 1617 לפי הלוח הגרגוריאני מקדים את 1 בינואר לפי הלוח היוליאני ב-10 ימים. כל התאריכים שלהלן הם לפי הלוח הגרגוריאני. 23 באוגוסט – הרחוב החד-סטרי הראשון בעולם נקבע בלונדון 30 בינואר – אייזק דה פורתאו, מוסקטר מגסקוניה בצרפת של המאה ה-17 (נפטר ב-1712) 21 במרץ – פוקהונטס, אינדיאנית שדמותה היוותה השראה למספר יצירות (נולדה ב-1595 בקירוב) 22 בנובמבר – אהמט הראשון, הסולטאן הארבעה-עשר של האימפריה העות'מאנית (נולד ב-1590) להלן לוח שנה גרגוריאני – עברי משולב עם ימים בינלאומיים. חגים ומועדים עבריים: Nothing. במקומות בהם היה נהוג אז הלוח היוליאני, שנת 1617 התחילה ביום ה' בשבט ה'שע"ז (לעומת זאת, אותה שנה לפי הלוח הגרגוריאני החלה 10 ימים מוקדם יותר, ב-כ"ד בטבת). אורכה של שנה זו לפי הלוח היוליאני 365 ימים - בדיוק כמו הלוח הגרגוריאני המקביל. להלן לוח שנה יוליאני - עברי משולב עם חגים ומועדים עבריים: שנת 1617 לפי הלוח היוליאני Nothing. ילידי 1617‎ נפטרים ב-1617‎ מדיה וקבצים בנושא 1617 בוויקישיתוף
1618

שנת 1618 היא השנה ה-18 במאה ה-17. זוהי שנה רגילה, שאורכה 365 ימים. 1 בינואר 1618 לפי הלוח הגרגוריאני מקדים את 1 בינואר לפי הלוח היוליאני ב-10 ימים. כל התאריכים שלהלן הם לפי הלוח הגרגוריאני. 8 במרץ – יוהאנס קפלר מגלה לראשונה את החוק השלישי שלו, אולם זונח את הרעיון, ושב אליו רק ב-15 במאי 29 באוקטובר – הסופר והנוסע האנגלי, וולטר ראלי מוצא להורג באשמת קשר כנגד ג'יימס הראשון, מלך אנגליה 29 באוקטובר – וולטר ראלי, מגלה ארצות (נולד ב-1554) 10 בדצמבר – ג'וליו קאצ'יני, מלחין איטלקי (נולד ב-1551) להלן לוח שנה גרגוריאני – עברי משולב עם ימים בינלאומיים. חגים ומועדים עבריים: Nothing. במקומות בהם היה נהוג אז הלוח היוליאני, שנת 1618 התחילה ביום י"ד בטבת ה'שע"ח (לעומת זאת, אותה שנה לפי הלוח הגרגוריאני החלה 10 ימים מוקדם יותר, ב-ד' בטבת). אורכה של שנה זו לפי הלוח היוליאני 365 ימים - בדיוק כמו הלוח הגרגוריאני המקביל. להלן לוח שנה יוליאני - עברי משולב עם חגים ומועדים עבריים: שנת 1618 לפי הלוח היוליאני Nothing. ילידי 1618‎ נפטרים ב-1618‎ מדיה וקבצים בנושא 1618 בוויקישיתוף
אונקיי

אונקיי (יפנית: 運慶;‏ 1151 – 1223) היה פָּסַל יפני שהשתייך ל"אסכולת הקיי" (Kei school), אשר פרחה בתקופת קמקורה. הוא התמחה בפיסול פסלים בדמותם של הבודהה ודמויות בודהיסטיות אחרות. עבודותיו המוקדמות של אונקיי נחשבות מסורתיות, והדמיון ביניהן ובין פסליו של אביו, קוקיי (Kōkei), הוא רב. אולם, הפסלים שפיסל עבור המקדש הבודהיסטי טודאיי-ג'י (Tōdai-ji) שבנארה מציגים את כישרונו המיוחד לריאליזם, שהיה בולט יותר מכל הכישרונות הקודמים לכך שהיו ביפן. כיום, אונקיי הוא המוכר שבאמני "אסכולת הקיי", וסברה זו מקובלת על היסטוריונים רבים מתחום תולדות האמנות. מדיה וקבצים בנושא אונקיי בוויקישיתוף אונקיי, באתר אנציקלופדיה בריטניקה (באנגלית) Varley 94. ערך זה הוא קצרמר בנושא אמנות. אתם מוזמנים לתרום לוויקיפדיה ולהרחיב אותו.
שמות הכיתות בבית הספר התיכון בישראל

המונח "אליפים" מפנה לכאן. לערך העוסק בספר בשם זה, ולסדרת הטלוויזיה שנכתבה בעקבותיו, ראו אליפים (פירושונים). שמות הכיתות במערכת החינוך בישראל נגזרים מההיסטוריה של מבנה מערכת החינוך. השמות הרשמיים של הכיתות בבתי הספר במדינת ישראל הם מיספור אלפביתי של 12 שנות הלימוד, מא' עד י"ב. לצד מיספור זה, קיימות כמה שיטות לא רשמיות למספור הכיתות, תולדה של מערכות חינוך היסטוריות שונות שיובאו לארץ-ישראל בתקופת היישוב ויושמו במקביל. שיטה בה ארבע הכיתות הראשונות נחשבות "מכינה" ולאחריהן שמונה מחלקות (כיתות) גימנסיה. בשיטה זו כיתה ה' של ימינו כונתה "המחלקה הראשונה", ולכן המונחים חמישית, שישית, שביעית ושמינית הם כינויים לכיתות ט' עד י"ב בהתאמה, המשמשים כיום בבית הספר התיכון בישראל: בתיכונים, בישיבות תיכוניות ובאולפנות. מקור הכינויים בסולם הכיתות שהיה מקובל בגרמניה, באיטליה, בפולין ובמדינות נוספות. תרגומו הראשון לעברית של הספר "השד מהשביעית" העוסק בתלמיד כיתה י"א נקרא בטעות: "השד מכיתה ז'" עקב הבנה לקויה של המושג "שביעית". הטיות נפוצות של המושגים מתייחסות לתלמידים שלומדים בכיתות החמישית, השישית, השביעית והשמינית: 'חמשושים', 'שישיסטים', 'שביעיסטים' ו'שמיניסטים', בהתאמה. שיטה של שמונה שנות לימוד בבית ספר עממי וארבע שנים בבית ספר תיכון, הייתה נהוגה במדינת ישראל עד לרפורמה בשנת 1968, שהובילה להקמתן של חטיבות הביניים. תלמידי הכיתה הראשונה של בית הספר התיכון, כיתה ט', נקראו "אליפים" (מהאות א'), וכך הלאה: בטיחים, גמילים ודליתים. הספר "אליפים" של הסופרת אסתר שטרייט-וורצל מספר על תלמידי כיתות ט', הלומדים בבית ספר חקלאי במסגרת פנימייה. בספר מוזכרים גם ה"בטיחים", תלמידי כיתה י' באותו בית ספר, וה"דלידים", כתלמידי כיתות י"ב באותו בית ספר. כינויים אלה נשמרים עד היום במוסדות שונים, בעיקר פנימיות, כגון: תיכון בית ירח, מבואות ים, בית הספר לקציני-ים עכו, ישיבות תיכוניות ובצופים. במספר בתי ספר תיכונים שש-שנתיים בישראל, ביניהם התיכון ליד האוניברסיטה בירושלים, מדרשית נעם בכפר סבא, כיתות ז' עד י"ב ממוספרות באמצעות האותיות א' עד ו'. בבתי ספר אלו כיתה א' מקבילה לכיתה ז', כיתה ב' מקבילה לכיתה ח' וכן הלאה. גם שם ישנו שימוש בכינויים "אליפים", "בטיחים" וכו'. שמות הכיתות בבית הספר התיכון, באתר האקדמיה ללשון העברית, ‏14 בספטמבר 2011 בית הספר התיכוני למסחר, דואר היום, 20 באוקטובר 1927 בית ספר למסחר "ספרא", דואר היום, 28 באוגוסט 1933 בית הספר "מעלה" ירושלים, דואר היום, 3 בספטמבר 1935 גמנסיה "נורדיה", דואר היום, 1 בספטמבר 1933 אליפים ובטיחים - קציני צהל לעתיד, למרחב, 29 במרץ 1957 המסורת של "כדורי", הצופה, 8 בינואר 1959
1619

שנת 1619 היא השנה ה-19 במאה ה-17. זוהי שנה רגילה, שאורכה 365 ימים. 1 בינואר 1619 לפי הלוח הגרגוריאני מקדים את 1 בינואר לפי הלוח היוליאני ב-10 ימים. כל התאריכים שלהלן הם לפי הלוח הגרגוריאני. 1 באוגוסט – עבדים שחורים ראשונים מובאים לווירג'יניה 6 במרץ – סיראנו דה ברז'ראק, חייל ומשורר צרפתי (נפטר ב-1655) 6 באוגוסט – ברברה סטרוצי, זמרת בארוק ומלחינה איטלקייה (נפטרה ב-1677) 9 בפברואר – לוצ'יליו ואניני, פילוסוף איטלקי (נולד ב-1585) 2 במרץ – אן, נסיכת דנמרק, רעייתו של ג'יימס הראשון, מלך אנגליה (נולדה ב-1574) להלן לוח שנה גרגוריאני – עברי משולב עם ימים בינלאומיים. חגים ומועדים עבריים: Nothing. במקומות בהם היה נהוג אז הלוח היוליאני, שנת 1619 התחילה ביום כ"ה בטבת ה'שע"ט (לעומת זאת, אותה שנה לפי הלוח הגרגוריאני החלה 10 ימים מוקדם יותר, ב-ט"ו בטבת). אורכה של שנה זו לפי הלוח היוליאני 365 ימים - בדיוק כמו הלוח הגרגוריאני המקביל. להלן לוח שנה יוליאני - עברי משולב עם חגים ומועדים עבריים: שנת 1619 לפי הלוח היוליאני Nothing. ילידי 1619‎ נפטרים ב-1619‎ מדיה וקבצים בנושא 1619 בוויקישיתוף
דליתים

האם התכוונתם ל... דליתים - כינוי מיושן לתלמידי כיתה יב' דלית - קבוצת הטמאים בהודו
1620

שנת 1620 היא השנה ה-20 במאה ה-17. זוהי שנה מעוברת, שאורכה 366 ימים. 1 בינואר 1620 לפי הלוח הגרגוריאני מקדים את 1 בינואר לפי הלוח היוליאני ב-10 ימים. כל התאריכים שלהלן הם לפי הלוח הגרגוריאני. 16 בינואר – גאבור בתלן מקבל לידיו שני שלישים מהממלכה ההונגרית מידי השלטון ההבסבורגי 15 באוגוסט – ה"מייפלאואר" מפליגה מסאות'המפטון, אנגליה, עם הספינה-האחות "ספידוול", אך הן נאלצות לשוב על עקבותיהן כעבור זמן קצר 6 בספטמבר – המהגרים הראשונים מפליגים מפלימות שבאנגליה על סיפון ה"מייפלאואר", בדרכם להתיישב באמריקה הצפונית 16 בספטמבר – הספינה מייפלאור (Mayflower) מפליגה מאנגליה מנמל פלימות' לכיוון יבשת אמריקה עם 102 צליינים 11 בנובמבר – המייפלאואר עוגנת בקייפ קוד, מסצ'וסטס 16 בפברואר – פרידריך וילהלם, הנסיך הבוחר מברנדנבורג (נפטר ב-1688) 10 בנובמבר – נינון דה לנקלו, סופרת צרפתיה (נפטרה ב-1705) 16 במאי – ויליאם אדמס, נווט אנגלי (נולד ב-1564) להלן לוח שנה גרגוריאני – עברי משולב עם ימים בינלאומיים. חגים ומועדים עבריים: Nothing. במקומות בהם היה נהוג אז הלוח היוליאני, שנת 1620 התחילה ביום ו' בשבט ה'ש"ף (לעומת זאת, אותה שנה לפי הלוח הגרגוריאני החלה 10 ימים מוקדם יותר, ב-כ"ה בטבת). אורכה של שנה זו לפי הלוח היוליאני 366 ימים - בדיוק כמו הלוח הגרגוריאני המקביל. להלן לוח שנה יוליאני - עברי משולב עם חגים ומועדים עבריים: שנת 1620 לפי הלוח היוליאני Nothing. ילידי 1620‎ נפטרים ב-1620‎ מדיה וקבצים בנושא 1620 בוויקישיתוף
1621

שנת 1621 היא השנה ה-21 במאה ה-17. זוהי שנה רגילה, שאורכה 365 ימים. 1 בינואר 1621 לפי הלוח הגרגוריאני מקדים את 1 בינואר לפי הלוח היוליאני ב-10 ימים. כל התאריכים שלהלן הם לפי הלוח הגרגוריאני. הוקמה מושבת פלימות' 24 במאי – הברית הפרוטסטנטית מתפרקת סופית 31 בדצמבר – גאבור בתלן מלך הונגריה מוותר על כיסאו תמורת אישור חוזה ניקולסבורג על ידי פרדיננד השני קיסר האימפריה הרומית הקדושה 8 ביולי – ז'אן דה לה פונטן, מחבר משלים (נפטר ב-1695) 8 בספטמבר – לואי השני דה בורבון, נסיך דה קונדה, מצביא צרפתי (נפטר ב-1686) 17 בספטמבר – רוברטו בלרמינו, קרדינל (נולד ב-1542) להלן לוח שנה גרגוריאני – עברי משולב עם ימים בינלאומיים. חגים ומועדים עבריים: Nothing. במקומות בהם היה נהוג אז הלוח היוליאני, שנת 1621 התחילה ביום י"ח בטבת ה'שפ"א (לעומת זאת, אותה שנה לפי הלוח הגרגוריאני החלה 10 ימים מוקדם יותר, ב-ח' בטבת). אורכה של שנה זו לפי הלוח היוליאני 365 ימים - בדיוק כמו הלוח הגרגוריאני המקביל. להלן לוח שנה יוליאני - עברי משולב עם חגים ומועדים עבריים: שנת 1621 לפי הלוח היוליאני Nothing. ילידי 1621‎ נפטרים ב-1621‎ מדיה וקבצים בנושא 1621 בוויקישיתוף
כלי קורדופוני

כלי נגינה קורדופוני הוא מילה נרדפת לכלי המיתר בשימוש בסיווגים מסוימים של כלי הנגינה ומציינת כל כלי נגינה אשר הדרך העיקרית שבה הצליל שלו מופק היא הרעדת מיתר או קבוצת מיתרים המתוחים בין שתי נקודות. קבוצה זו זה היא אחת מארבע הקבוצות הראשיות של כלי הנגינה לפי שיטת החלוקה המקורית של הורנבוסטל-זקס. רוב כלי המיתר המערביים מסווגים תחת קבוצה זו, כגון הכינור, הגיטרה והנבל. אולם, תחת סיווג זה נכללים גם כלים אשר במבט ראשון אינם נמנים עליו. לדוגמה – הפסנתר (אשר מסווג לעיתים גם ככלי הקשה או כלי מקלדת). הצליל מופק בכלים קורדופוניים באמצעות הרעדה של מיתר מתוח, המיתר יוצר כתוצאה מרעידתו הד המפיק צליל, הגברת הצליל נעשית בהם לרוב על ידי תיבת תהודה או פיקאפ אלקטרוני. הרעדת המיתר יכולה להתבצע במגוון דרכים. לדוגמה: פריטה (גיטרה או נבל), הקשתה (כינור או צ'לו) או הקשה (פסנתר, סנטור). לפיכך בהתאם לדרך הפקת הרעדת המיתרים הכלים הקורודפוניים או כלי המיתר מתחלקים לשלוש קבוצות א. כלי פריטה: בעזרת אצבעות – למשל, גיטרה, לאוטה בעזרת מפרט – למשל מנדולינה, שמיסן באמצעות מנגנון המבוקר בעזרת מקלדת – צ'מבלו ב. כלי מקלדת המשתמשים בהקשה או לחיצה על מיתרים: בעזרת מקלונים – למשל דולצימר, צימבלום בעזרת לשוניות המתחככות במיתרים – קלוויקורד בעזרת פטישים מרופדים – פסנתר ג. כלי קשת – כל סוגי הפידל העממיים, ויולות, משפחת הכינור שיטת הורנבוסטל-זקס מחלקת את כלי הנגינה הקורדופוניים לשתי קבוצות עיקריות: קורדופוניים חופשיים – כלים בהם רכיב התהודה אינו מתפקד כחלק בלתי נפרד מן הכלי. כך לדוגמה הפסנתר, שאף אם נפרק את מסגרת העץ שלו, לא תיפגע היכולת לנגן בו. קורדופוניים מורכבים – כלים בהם רכיב התהודה הוא חלק בלתי נפרד מן הכלי ונגינה לא תתאפשר בלעדיו. כלי הקשת הם דוגמה מייצגת לקבוצה זו משום שאם נפריד מהם את תיבת התהודה, לא יישמע כל צליל, כי הוא מופק רק על ידי ההרעדה של העץ. רוב כלי הנגינה המערביים מסווגים תחת הקבוצה השנייה. לפי רכיבי הכלים קיימת עוד חלוקה די נפוצה א. קורדופונים ללא רכיב תהודה: קשת מוזיקלית עממית ב. קורדופונים עם רכיב תהודה: עם מסגרת וללא מקלדת: נבל, וינה, פסלתריום עם מסגרת ומקלדת: צ'מבלו, קלוויקורד, פסנתר עם שחיף והפקת צלילים על ידי פריטה באצבעות או מפרט: לאוטה, גיטרה, מנדולינה עם שחיף וקשת – מגוון רחב של כלי קשת עממיים מסוג "פידל" כמו רבאב, סראנגי, ארהו, ויולות, משפחת הכינור הקלאסי , 2000 The Illustrated Encyclopedia of Musical Instruments – from all eras and regions of the world, Könemann Köln (translation from Bulgarian) מדיה וקבצים בנושא כלי קורדופוני בוויקישיתוף כלי קורדופוני, באתר אנציקלופדיה בריטניקה (באנגלית) The Illustrated Encyclopedia עמוד 12 The Illustrated Encyclopedia עמוד 13
1622

שנת 1622 היא השנה ה-22 במאה ה-17. זוהי שנה רגילה, שאורכה 365 ימים. 1 בינואר 1622 לפי הלוח הגרגוריאני מקדים את 1 בינואר לפי הלוח היוליאני ב-10 ימים. כל התאריכים שלהלן הם לפי הלוח הגרגוריאני. 1 בינואר – 1 בינואר מוכרז כיום הראשון בשנה בלוח הגרגוריאני 15 בינואר – מולייר, מחזאי צרפתי (נפטר ב-1673) 19 באוקטובר – יוהאן השני, דוכס שלזוויג-הולשטיין-זונדרבורג (נולד ב-1545) להלן לוח שנה גרגוריאני – עברי משולב עם ימים בינלאומיים. חגים ומועדים עבריים: Nothing. במקומות בהם היה נהוג אז הלוח היוליאני, שנת 1622 התחילה ביום כ"ט בטבת ה'שפ"ב (לעומת זאת, אותה שנה לפי הלוח הגרגוריאני החלה 10 ימים מוקדם יותר, ב-י"ט בטבת). אורכה של שנה זו לפי הלוח היוליאני 365 ימים - בדיוק כמו הלוח הגרגוריאני המקביל. להלן לוח שנה יוליאני - עברי משולב עם חגים ומועדים עבריים: שנת 1622 לפי הלוח היוליאני Nothing. ילידי 1622‎ נפטרים ב-1622‎ מדיה וקבצים בנושא 1622 בוויקישיתוף
מריון ברטולי

מריון ברטולי (בצרפתית: Marion Bartoli; נולדה ב-2 באוקטובר 1984) היא טניסאית עבר מצרפת. דורגה בשיאה, במקום השביעי בעולם בדירוג ה-WTA. ב-6 ביולי 2013, זכתה ברטולי בהישג השיא שלה, זכייה באליפות וימבלדון לנשים, הטורניר היוקרתי ביותר מבין טורנירי הגראנד סלאם. שישה שבועות לאחר מכן, פרשה מטניס מקצועני. נוסף על כך, זכתה ברטולי בעוד 7 תארים ליחידות ו-3 תארים בזוגות נשים במסגרת סבב ה-WTA. ברטולי ידועה בסגנון המשחק הייחודי שלה. גם בעת חבטת הפורהנד-חבטת כף היד וגם בעת חבטת הבקהנד- חבטת גב היד, היא מחזיקה את המחבט בשתי ידיים, דבר שכמעט לא נראה כיום. גם חבטת ההגשה שלה לא רגילה וכוללת תנועות מוזרות. ברטולי נולדה בלה פאיי אן וליי, אוברן שבצרפת ונכנסה לתחום הטניס בזכות אביה, ולטר, בגיל 6. בשנת 2001 זכתה באליפות ארצות הברית הפתוחה בטניס לנוער ובתחרויות נוער חשובות נוספות. בשנת 2006 זכתה ברטולי בתואר הראשון שלה באוקלנד, ניו זילנד לאחר ניצחון בגמר על ורה זבונרבה מרוסיה 2-6, 2-6. באוקטובר 2006 היא זכתה בתואר היחידות השני שלה, אליפות יפן הפתוחה לאחר ניצחון בגמר 6-2, 2-6, 2-6 על איקו נאקמורה מיפן, כתוצאה מכך נכנסה לדירוג ה-20 הטובות בעולם. בטורניר האחרון שלה ב-2006, בקוויבק סיטי שבקנדה, זכתה לאחר "דאבל בייגל" 0-6, 0-6 בגמר על אולגה פוצ'קובה ועלתה למקום 17 בעולם, דירוג השיא שלה דאז. כמו כן, היא זכתה בשלושה תוארי זוגות עם שלוש שותפות שונות: אמילי לואה, אנה-לנה גרונפלד ושחר פאר. בשנת 2007 הגיעה ברטולי לראשונה בקריירה שלה, לשלב הגמר בטורניר גראנד סלאם, בטורניר הנשים באליפות וימבלדון, לאחר ניצחון בשלב חצי הגמר על ז'וסטין הנין מבלגיה. בגמר היא הפסידה לוונוס ויליאמס מארצות הברית והעפילה לדירוג השיא שלה מקום 11 בעולם. בשנת 2009 זכתה ברטולי בשני טורנירים, הראשון בטורניר שנערך במרץ במונטריי, שבמקסיקו, לאחר ניצחון במשחק הגמר על נה לי מסין, 3-6, 4-6 והשני באוגוסט בטורניר שנערך סטנפורד, שבארצות הברית לאחר ניצחון על ונוס ויליאמס מארצות הברית 6–2, 5–7, 6–4. במרץ 2011 העפילה ברטולי לגמר טורניר אינדיאן וולס, ונוצחה בגמר בידי קרולין ווזניאקי מדנמרק (1 בעולם). במאי היא העפילה לשלב הגמר בטורניר שטרסבורג והפסידה לאנדריאה פטקוביץ' מגרמניה (15 בעולם), לאחר שפרשה במערכה השנייה עקב פציעה. באליפות צרפת הפתוחה אותה שנה הגיעה ברטולי לשלב חצי הגמר, שבו הפסידה לאלופה היוצאת פרנצ'סקה סקיאבונה מאיטליה (5 בעולם) בשתי מערכות. ביוני היא זכתה בטורניר איסטבורן, לאחר שגברה בגמר על פטרה קביטובה מצ'כיה (8 בעולם) בשלוש מערכות. היה זה התואר השישי שלה בקריירה והראשון על מגרשי דשא. בטורניר וימבלדון אותה שנה ניצחה ברטולי בשלב שמינית הגמר את סרינה ויליאמס מארצות הברית בשתי מערכות 3-6, 6-7 אך הפסידה בשלב רבע הגמר לסבינה ליזיקי מגרמניה (62 בעולם) בשלוש מערכות 4–6, 7–6, 6-1. באוקטובר באותה שנה זכתה ברטולי בתואר השביעי שלה באוסקה שביפן לאחר שניצחה את אלופת ארצות הברית סמנתה סטוסור מאוסטרליה 1-6 3-6. את שנת 2012 פתחה ברטולי בדירוג השיא שלה, מקום שביעי בעולם. ב-6 ביולי 2013 זכתה ברטולי בהישג השיא שלה לאחר שזכתה באליפות וימבלדון, לאחר שגברה במשחק הגמר על סבין ליזיקי מגרמניה בתוצאה 1-6 4-6. ב-14 באוגוסט 2013 הודיעה ברטולי במפתיע על פרישה מטניס תחרותי. כיום, מתגוררת ברטולי בז'נבה שבשווייץ. מריון ברטולי, ברשת החברתית אקס (טוויטר) מריון ברטולי, באתר ה-WTA מריון ברטולי, באתר ה-ITF מריון ברטולי, באתר גביע הפדרציה דייויד וולדסטיין, הניו יורק טיימס, מריון ברטולי באמת חוזרת מהמתים, באתר הארץ, 4 במרץ 2018 מריון ברטולי הדהימה: "החלטתי לפרוש מטניס", באתר ynet, 15 באוגוסט 2013
1623

שנת 1623 היא השנה ה-23 במאה ה-17. זוהי שנה רגילה, שאורכה 365 ימים. 1 בינואר 1623 לפי הלוח הגרגוריאני מקדים את 1 בינואר לפי הלוח היוליאני ב-10 ימים. כל התאריכים שלהלן הם לפי הלוח הגרגוריאני. בנובמבר יצאה לאור בלונדון מהדורת הפוליו הראשונה של מחזות ויליאם שייקספיר 14 בינואר – אלג'רנון סידני, פוליטיקאי ופילוסוף פוליטי אנגלי (נפטר ב-1683) 15 בינואר – אלג'רנון סידני, פוליטיקאי ופילוסוף פוליטי אנגלי (נפטר ב-1683) 19 ביוני – בלז פסקל, מתמטיקאי, פיזיקאי ופילוסוף צרפתי (נפטר ב-1662) להלן לוח שנה גרגוריאני – עברי משולב עם ימים בינלאומיים. חגים ומועדים עבריים: Nothing. במקומות בהם היה נהוג אז הלוח היוליאני, שנת 1623 התחילה ביום י' בשבט ה'שפ"ג (לעומת זאת, אותה שנה לפי הלוח הגרגוריאני החלה 10 ימים מוקדם יותר, ב-כ"ט בטבת). אורכה של שנה זו לפי הלוח היוליאני 365 ימים - בדיוק כמו הלוח הגרגוריאני המקביל. להלן לוח שנה יוליאני - עברי משולב עם חגים ומועדים עבריים: שנת 1623 לפי הלוח היוליאני Nothing. ילידי 1623‎ נפטרים ב-1623‎ מדיה וקבצים בנושא 1623 בוויקישיתוף
מעלה - עסקים מנהיגים אחריות חברתית

מעלה - עסקים מנהיגים אחריות חברתית היא עמותה המקדמת את נושא האחריות החברתית של עסקים בישראל. העמותה הוקמה בשנת 1998 על ידי טליה אהרוני ומהווה ארגון עמיתים, בדומה לארגונים מקבילים בעולם כגון BSR (בשם המלא Business for Social Responsibility) ו-BITC (בשם המלא Business in the Community). העמיתים החברים משתתפים בפורומים ובמפגשים מקצועיים במהלך השנה, וכן זכאים לשעות ייעוץ ולחומרים ממאגרי מידע בתחום. מעלה מתמקדת בעסקים הגדולים במשק הישראלי, כלומר עסקים שמחזור ההכנסות השנתי שלהם עולה על מאה מיליון דולר. העמותה ממומנת בעיקר על ידי דמי החבר של העסקים החברים בארגון - הנחלקים ל"מנהיגות עסקית" (שטראוס עלית, טבע, יוניליוור ישראל, בנק הפועלים ועוד כ-15 חברות) ולעמיתים (כ-80 חברות נוספות). בראש הארגון עומד מומו מהדב. גודלם וכוחם הרב של תאגידים גורם להשפעה משמעותית על חיי האזרחים, כצרכנים, מועסקים או תושבים (החשופים להשפעות סביבתיות), ולכן לעסקים יש אחריות לפעול באופן שיטיב עם הסביבה והחברה בטווח הארוך (פיתוח בר קיימא). לפי "מעלה", האחריות החברתית של עסק נחלקת למספר היבטים, חלקם חופפים או משיקים זה לזה: אתיקה בעסקים; שיווק ופרסום; סביבת עבודה וזכויות אדם; דיווח ובקרה; מעורבות בקהילה ואיכות הסביבה. מאז 2003, נערך בכל שנה "דירוג מעלה", המדרג את החברות הגדולות במשק בהיבטים של אחריות חברתית. זהו למעשה שאלון רחב-היקף שנוסח ונבדק על ידי וועדה ציבורית, הכוללת אישים מתחומי התעשייה והאקדמיה. ב-2005 הושק מדד מעלה, הכולל את עשרים החברות במקומות הראשונים של דירוג מעלה. מדד מעלה נסחר בבורסה - הן כתעודת סל של קסם (אקסלנס), והן כחלק מקרן נאמנות של פריזמה, ומהווה אפיק למעוניינים להשקיע על פי קריטריונים אתיים. עד כה השיג המדד תשואות דומות לאלו של מדד תל אביב 100. במעגלי צדק אתר האינטרנט הרשמי של מעלה - עסקים מנהיגים אחריות חברתית לאתר BITC לאתר BSR מעלה - עסקים מנהיגים אחריות חברתית, באתר "גיידסטאר ישראל"
ממברנופוניים

כלי נגינה ממברנופוני הוא כלי נגינה בו נעשית הפקת הצליל באמצעות הרעדת ממברנה מתוחה. סיווג זה הוא אחד מארבעת הסיווגים העיקריים של כלי הנגינה לפי שיטת החלוקה המקורית של הורנבוסטל-זקס. רוב הממברנפונים הם תופים. שיטת הורנבוסטל זקס מפצלת סיווג זה לארבע קבוצות עיקריות: ממברנופוניים-הקשה (21): כלים בהם מקישים על הממברנה באמצעות היד או כלי עזר אחר (הסוג הנפוץ ביותר, לדוגמה: טימפני) ממברנופוניים-פריטה (22): כלים בהם הטחת מיתר אשר קשור לכלי אל מול הממברנה, מרעידה אותה (נפוץ בכלי הקשה הודיים) ממברנופוניים-חיכוך (23): כלים בהם חיכוך הממברנה יוצר את הצליל (נפוץ במוזיקה אירית מסורתית, לדוגמה: בוראן) ממברנופוניים-זמזום (24): כלים המשנים צליל שהופק באופן אחר באמצעות הרעדת ממברנה (נדיר יחסית, לדוגמה: קאזו) מדיה וקבצים בנושא ממברנופוניים בוויקישיתוף ממברנופוניים, באתר אנציקלופדיה בריטניקה (באנגלית) ערך זה הוא קצרמר בנושא מוזיקה. אתם מוזמנים לתרום לוויקיפדיה ולהרחיב אותו.
אירופוניים

כלי נגינה אירופוני הוא כלי נגינה אשר הפקת הצליל בו נעשית על ידי הרעדת אוויר, ללא עזרת ממברנה או מיתר ומבלי שתהודת גוף כלי הנגינה עצמו תתרום רבות לצליל. סיווג זה הוא אחד מארבעת הסיווגים העיקריים של כלי הנגינה לפי שיטת החלוקה המקורית של הורנבוסטל־זקס. שיטת הורנבוסטל־זקס מפצלת סיווג זה לשתי קבוצות עיקריות: אירופוניים חופשיים – כלים בהם האוויר הרועד אינו נמצא בתוך הכלי עצמו. לדוגמה – מפוחית. כלי נשיפה – כלים בהם האוויר רועד בתוך גוף הכלי. בקבוצה זו נמצאים כמעט כל כלי הנשיפה המערביים. לדוגמה – חליל או אבוב. בנוסף לכך, גם משרוקית הקיטור המשמשת באוניות ובקטרי קיטור עשויה להיחשב כלי אירופוני. מדיה וקבצים בנושא אירופוניים בוויקישיתוף אירופוניים, באתר אנציקלופדיה בריטניקה (באנגלית) ערך זה הוא קצרמר בנושא מוזיקה. אתם מוזמנים לתרום לוויקיפדיה ולהרחיב אותו.
1625

שנת 1625 היא השנה ה-25 במאה ה-17. זוהי שנה רגילה, שאורכה 365 ימים. 1 בינואר 1625 לפי הלוח הגרגוריאני מקדים את 1 בינואר לפי הלוח היוליאני ב-10 ימים. כל התאריכים שלהלן הם לפי הלוח הגרגוריאני. 27 במרץ – ג'יימס הראשון מלך אנגליה נפטר, ובנו צ'ארלס הראשון עולה למלוכה 30 באפריל – צי משולב ספרדי-פורטוגלי בפיקודו של פרדיקה דה טולדו נוטל חזרה מההולנדים את השליטה על העיר סלבדור, בירת ברזיל הפורטוגלית 8 ביוני – ג'ובאני דומניקו קאסיני, אסטרונום איטלקי (נפטר ב-1712) 24 בספטמבר - יוהאן דה ויט, פוליטיקאי הולנדי (נפטר ב-1672) להלן לוח שנה גרגוריאני – עברי משולב עם ימים בינלאומיים. חגים ומועדים עבריים: Nothing. במקומות בהם היה נהוג אז הלוח היוליאני, שנת 1625 התחילה ביום ג' בשבט ה'שפ"ה (לעומת זאת, אותה שנה לפי הלוח הגרגוריאני החלה 10 ימים מוקדם יותר, ב-כ"ב בטבת). אורכה של שנה זו לפי הלוח היוליאני 365 ימים - בדיוק כמו הלוח הגרגוריאני המקביל. להלן לוח שנה יוליאני - עברי משולב עם חגים ומועדים עבריים: שנת 1625 לפי הלוח היוליאני Nothing. ילידי 1625‎ נפטרים ב-1625‎ מדיה וקבצים בנושא 1625 בוויקישיתוף
ג'יימס לומנזו

ג'יימס לומנזו (James Lomenzo; נולד ב-13 בינואר 1959 בברוקלין, ניו יורק) הוא מוזיקאי ונגן באס, הידוע ביותר כבאסיסט לשעבר של להקת הגלאם מטאל האמריקאית המצליחה White Lion בשנות ה-80. הוא גם ידוע כבאסיסט לשעבר של להקת הת'ראש מטאל מגאדת', בה ניגן בשנים 2006 עד 2010 ובשנית החל משנת 2022. לומנזו ניגן בבאס עם להקת הגלאם מטאל "וויט ליון" (White Lion) משנת 1984 ועד פירוקה ב-1991, ואחר כך עבד עם זאק ווילד בפרויקט "לינרד סקינהד" והוציא אלבום אחד עם הלהקה. בנוסף ניגן עם Black Label Society של זאק ווילד עד שנת 2005 ועם אוזי אוסבורן ודייוויד לי רות'. החל מה-10 בפברואר 2006, לומנזו עבד כבאסיסט להקת הת'ראש מטאל מגאדת'. לומנזו השתתף בהקלטת האלבום United Abominations וכן הגיע עם הלהקה להופעה בישראל ב-2 ביולי 2007. ב-10 בפברואר 2010 הוכרז כי לומנזו יחליף את דייוויד אלפסון (אשר פוטר מן הלהקה) ויצטרף לסיבוב הופעות, ובמאי 2022 הצטרף באופן רשמי מחדש כחבר להקה. מדיה וקבצים בנושא ג'יימס לומנזו בוויקישיתוף אתר האינטרנט הרשמי של ג'יימס לומנזו ג'יימס לומנזו, במסד הנתונים הקולנועיים IMDb (באנגלית) ג'יימס לומנזו, באתר ספוטיפיי ג'יימס לומנזו, באתר AllMusic (באנגלית) ג'יימס לומנזו, באתר MusicBrainz (באנגלית) ג'יימס לומנזו, אמן באתר Encyclopedia Metallum (באנגלית) ג'יימס לומנזו, באתר Discogs (באנגלית) ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.